תקנות האגודות השיתופיות (שיוך אמצעי ייצור בקיבוץ מתחדש)

{{ח:התחלה}}
{{ח:כותרת|תקנות האגודות השיתופיות (שיוך אמצעי ייצור בקיבוץ מתחדש), התשס״ו–2005}}

{{ח:פתיח-התחלה}}
{{ח:תיבה|ק״ת תשס״ו, 194|תקנות האגודות השיתופיות (שיוך אמצעי ייצור בקיבוץ מתחדש)|https://olaw.org.il/takanot/takanot-6445.pdf}}; {{ח:תיבה|תשע״ה, 1382|תיקון|https://olaw.org.il/takanot/takanot-7533.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת האגודות השיתופיות#סעיף 65|סעיף 65}} {{ח:חיצוני|פקודת האגודות השיתופיות|לפקודת האגודות השיתופיות}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אמצעי ייצור“ – נכסים יצרניים של הקיבוץ, למעט קרקע, מים ומכסות ייצור;
{{ח:ת|סוג=הגדרה}} ”דמי עזיבה“ – דמי העזיבה המגיעים לחבר היוצא או מוצא מהקיבוץ לפי {{ח:חיצוני|תקנות האגודות השיתופיות (חברות)|תקנות האגודות השיתופיות (חברות), התשל״ג–1973}};
{{ח:ת|סוג=הגדרה}} ”חבר“ – חבר קיבוץ;
{{ח:ת|סוג=הגדרה}} ”מכסות ייצור“ – מכסות הייצור שנקבעו לקיבוץ;
{{ח:ת|סוג=הגדרה}} ”קיבוץ“ – קיבוץ שסווג כ”קיבוץ מתחדש“ בהתאם {{ח:חיצוני|תקנות האגודות השיתופיות (סוגי האגודות)|לתקנות האגודות השיתופיות (סוגי האגודות), התשנ״ו–1995}};
{{ח:ת|סוג=הגדרה}} ”שיוך אמצעי ייצור“ – הקניית זכויות באמצעי ייצור של קיבוץ לחבריו;
{{ח:ת|סוג=הגדרה}} ”תקנון“ – תקנות הקיבוץ.

{{ח:סעיף|2|שיוך בהתאם לתקנות או לתקנון}}
{{ח:ת}} שיוך אמצעי ייצור בקיבוץ יהיה בהתאם לתקנות אלה זולת אם נקבע אחרת בתקנון, ובלבד שהשיוך יהיה על חשבון דמי העזיבה המגיעים לחבר זולת אם הראה הקיבוץ לרשם מקורות כספיים לשביעות רצון הרשם.

{{ח:סעיף|3|שיוך על בסיס שוויוני|תיקון: תשע״ה}}
{{ח:ת}} שיוך אמצעי ייצור בקיבוץ יתבצע לפי תבחינים שוויוניים ובאופן שוויוני, שיפורטו בתקנון ובלבד ש־50% לפחות מהנכסים או הכספים העומדים לחלוקה בין החברים במסגרת שיוך אמצעי הייצור יחולקו לפי הוותק כהגדרתו {{ח:חיצוני|תקנות האגודות השיתופיות (חברות)#תוספת 1|בתוספת הראשונה לתקנות האגודות השיתופיות (חברות), התשל״ג–1973}}.

{{ח:סעיף|4|המועד הקובע לזכאות}}
{{ח:ת}} הזכאים לשיוך אמצעי ייצור הם החברים במועד קבלת ההחלטה על שיוך אמצעי הייצור באסיפה הכללית, או לאחריו.

{{ח:סעיף|5|מגבלות לענין השליטה באמצעי הייצור}}
{{ח:ת}} קיבוץ רשאי לשייך את אמצעי הייצור שלו לחבריו בתנאי שהשליטה באמצעי הייצור לא תועבר לידי החברים ונקבעו בתקנון הוראות המגבילות את הסחירות באמצעי הייצור ששוייכו כדי להבטיח שהשליטה לא תועבר לחברים; לענין זה, ”שליטה“ – כהגדרתה {{ח:חיצוני|חוק ניירות ערך|בחוק ניירות ערך, התשכ״ח–1968}}.

{{ח:סעיף|6|זכויות קדימה לקיבוץ ולחבריו}}
{{ח:ת}} קיבוץ רשאי לקבוע בתקנונו או בהחלטה באסיפה הכללית כי חבר המבקש למכור את זכויותיו באמצעי הייצור, יציע אותן תחילה לקיבוץ או למי שהחליט או לחברים אחרים או לכל גורם אחר, כפי שייקבע בתקנון או באסיפה הכללית כאמור.

{{ח:סעיף|7|שיעור אחזקה מרבי}}
{{ח:ת}} קיבוץ רשאי לקבוע בתקנונו או בהחלטת אסיפה כללית שיעורי אחזקה מרביים של אמצעי ייצור בידי חבר, בן משפחתו או תאגיד שבשליטתו; בתקנה זאת, ”בן משפחה“ – מי שהקיבוץ קבע בהחלטה של האסיפה כללית כי הוא בן משפחה לענין זה.

{{ח:סעיף|8|שעבוד}}
{{ח:ת}} חבר ששויכו לו זכויות באמצעי ייצור, הניתנות לשעבוד על פי דין, רשאי, בכפוף לכל דין, לשעבדן ובלבד שבהסכם השעבוד תיכלל הוראה ולפיה מימוש השעבוד ייעשה בהתאם להוראות תקנות אלה ולהוראות התקנון.

{{ח:סעיף|9|תחולה על יורש, כונס נכסים ונאמן}}
{{ח:ת}} תקנות אלה יחולו על יורש, כונס נכסים ונאמן בפשיטת רגל, כאילו היו החבר בעל הזכויות באמצעי הייצור, לענין הזכות למכור את אמצעי הייצור בלבד, זולת אם היורש או הרוכש מאת הכונס או הנאמן מבקש להתקבל כחבר בקיבוץ לכל דבר וענין.

{{ח:סעיף|10|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:חתימות|י״ט בחשון התשס״ו (21 בנובמבר 2005)}}
* '''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]